2. ΒΑΣΙΛΙΚΟΝ ΔΙΑΤΑΓΜΑ της 21/25 Μαΐου 1938 (ΦΕΚ Α΄ 196) Περί εκτελέσεως του κληροδοτήματος Πανταζή Βασσάνη. Έχοντες υπόψη 1)την από 9 Απρ. 1890 διαθήκην Πανταζή Βασσάνη δημοσιευθείσαν την 8 Ιαν. 1892 υπό του Ελληνικού Προξενικού Δικαστηρίου Αλεξανδρείας, 2)το άρθρ. 5 του Νόμ. 1643 «περί διοικήσεως των εις το Κράτος περιερχομένων, κληρονομικών, κληροδοσιών και δωρεών, 3)τα άρθρ. 1 παρ. 2, 2 παρ. 3 και 3 παρ. 2 του Νόμ. 5110 «περί διοικήσεως των υπέρ το Δημοσίου ή κοινωφελών σκοπών, κληρονομιών, κληροδοσιών και δωρεών, 4)την υπ’ αριθ. 27 της 14 Απρ. 1938 σύμφωνον γνωμοδότησιν του Συμβουλίου Εθνικών Κληροδοτημάτων και μετά γνωμοδότησιν του Συμβουλίου Επικρατείας, προτάσει των Ημετέρω επί των Οικονομικών και Ναυτικών Υπουργών, απεφασίσαμεν και διατάσσομεν. Άρθρ.1.-Δαπάναις των τόκων του κληροδοτήματος Πανταζή Βασσάνη αποστέλλονται εκάστοτε εις την αλλοδαπήν προς τελειοτέραν εκπαίδευσιν, σημαιοφόροι ή ανθυποπλοίαρχοι του μαχίμου ή μηχανικού κλάδου του Β.Ν. απόφοιτοι της Σ.Ν. Δοκίμων κατόπιν διαγωνισμού διενεργουμένου κατά τας διατάξεις του παρόντος. Του διαγωνισμού δύνανται να μετάσχωσι μόνον οι κατά την εκ της Σχολής Ν. Δοκίμων αποφοίτησίν των λαβόντες τα 80% του ανωτέρου ορίου βαθμολογίας και εκ τούτων οι επιλεγόμενοι υπό του Α. Ναυτικού Συμβουλίου ως καταλληλότεροι προς εκπαίδευσιν εν τη αλλοδαπή. Οι του μηχανικού κλάδου, δέον προς τούτοις να έχωσι τύχει πιστοποιητικού Α΄ τάξεως του Σχολείου Γεν. Εκπαιδεύσεως Μηχανικών. Άρθρ.2.-Ο αριθμός των εκάστοτε αποστελλομένων μαχίμων ή μηχανικών, ο τόπος και τρόπος της εν τη αλλοδαπή εκπαιδεύσεως και η διάρκεια αυτής καθορίζονται δι’ Υπουργικής αποφάσεως κατόπιν γνωματοδοτήσεως του Γενικού Επιτελείου Βασιλικού Ναυτικού. Άρθρ.3.-Ο διαγωνισμός προκηρύσσεται υπό του Υπουργού των Ναυτικών 30 τουλάχιστον ημέρας προ της διενεργείας αυτού είτε δια την αποστολήν μαχίμων είτε δια την αποστολήν μηχανικών. Εις την προκήρυξιν αναγράφονται αναλυτικώς τα εξεταστέα θέματα ως ταύτα καθορίζονται υπό της αρμοδίας Διευθύνσεως του Γ.Ε.Ν. αναλόγως του κλάδου των αποστελλομένων προς εκπαίδευσιν και του είδους αυτής. Μεταξύ των εξεταστέων θεμάτων είναι πάντοτε και η γλώσσα του τόπου εις ον γεννήσεται η αποστολή. Σελ. 561 Υποτροφίες Κληροδοτήματος Π. Βασσάνη 37.Η.δ.1-2 Άρθρ.4.-Οι κατά τας διατάξεις του άρθρ. 1 του παρόντος συγκεντρούντες τα απαιτούμενα προσόντα συμμετοχής εις τον διαγωνισμόν και επιθυμούντες να συμμετάσχωσιν αυτού υποβάλλουσιν ιεραρχικώς εις Γ.Ε.Ν.-Α σχετικήν αίτησιν 8 τουλάχιστον ημέρας προ της δια της προκηρύξεως ορισθείσης ημέρας των εξετάσεων. Του διαγωνισμού αποκλείονται οι διατελούντες εις αργίαν δι’ απολύσεως, αργίαν δια προσκαίρου παύσεως, υποδικίαν ως και εις τους τελευταίους ετησίους κεκυρωμένους πίνακας κριθέντες ως μη προακτέοι ή στάσιμοι. Άρθρ.5.-Ο διαγωνισμός ενεργείται ενώπιον τριμελούς επιτροπής, ης ο Πρόεδρος είναι μάχιμος Πλοίαρχος του Β.Ν. Ως μέλη της επιτροπής ορίζονται προκειμένου περί των μαχίμων δύο ανώτεροι μάχιμοι Αξιωματικοί, προκειμένου δε περί των μηχανικών δύο ανώτεροι Ναυπηγοί Αξιωματικοί ή είς ανώτερος και είς κατώτερος ναυπηγός Αξιωματικός. Εις την επιτροπήν προστίθενται ως εξετασταί αναλόγως του μαθήματος οι οικείοι καθηγηταί της Σ.Ν. Δοκίμων ή του Πολυτεχνείου. Η επιτροπή συγκροτείται δι’ αποφάσεως του Υπουργού των Ναυτικών δύο ημέρας προ των εξετάσεων. Άρθρ.6.-Η εξέτασις ενεργείται γραπτώς επί όλων των μαθημάτων. Η γλώσσα του τόπου της αποστολής εξετάζεται γραπτώς και προφορικώς. Η επιτροπή καταρτίζει δι’ έκαστον μάθημα θέματα προς λύσιν εις πενταπλάσιον του αριθμού των εξεταστέων υποψηφίων, μη δυνάμενα να υπερβώσι τα 15. Εκ τούτων παρέχονται δια κλήρου εις τους υποψηφίους προς υποχρεωτικήν λύσιν τα τρία έχοντα βαθμολογικήν σχέσιν 5, 3, 2.  Ανώτατον όριον βαθμολογίας δι’ έκαστον μάθημα ορίζεται ο αριθμός 100. Ο υποψήφιος θεωρείται, επιτυχών εάν λάβη τα 6/10 της βαθμολογίας εις έκαστον μάθημα και τα 8/10 επί της συνολικής βαθμολογίας. Άρθρ.7.-Μετά το πέρας των εξετάσεων ο Πρόεδρος υποβάλλει εις το Υπουργείον των Ναυτικών (Δ/σιν Διοικήσεως) πίνακα των αποτελεσμάτων, επί τη βάσει του οποίου ενεργείται η αποστολή των επιτυχόντων προς εκπαίδευσιν κατά σειράν επιτυχίας. Σελ. 562 Άρθρ.8.-Καταργείται το από 23 Οκτ. 1911 Δ/μα «περί εκτελέσεως όρων της από 9 Απρ. 1890 διαθήκης του αειμνήστου Πανταζή Βασσάνη αφορώντος εις την αποστολήν Αξιωματικών του Πολ. Ναυτικού εις την αλλοδαπήν προς τελειοτέραν εκπαίδευσιν» (ΦΕΚ 296 Α΄ 1911). Εις τους ημετέρους επί των Οικονομικών και Ναυτικών Υπουργούς ανατίθεμεν την δημοσίευσιν και εκτέλεσιν του παρόντος. 37.Η.δ.2 Υποτροφίες Κληροδοτήματος Π. Βασσάνη 